Pielikums Nr.1

**INFORMĀCIJA PRETENDENTIEM**

2019.gada 10.aprīlis

Liepājas pilsētas pašvaldības Izpilddirekcija energopārvaldības sistēmas ISO 50001:2011 darbības ietvaros veic tirgus izpēti par *online web* monitoringa rīka pakalpojuma iegādi. Mērķis- *online web* enerģijas patēriņa monitoringa rīka pakalpojuma iegāde, kas ietver:

* Siltumenerģijas *online* uzskaiti ar intervālu 1h, saņemot informāciju no SIA “Liepājas enerģija” siltumenerģijas skaitītājiem;
* Elektroenerģijas *online* uzskaiti ar intervālu 1h, saņemot informāciju no A/S “Sadales tīkls” elektroenerģijas skaitītājiem;
* Kopējo enerģijas patēriņa uzskaiti atbilstoši 2018.gada 20.decembra Liepājas pilsētas domes noteikumiem Nr.3 “Par pašvaldības iestāžu valdījumā esošo ēku elektroenerģijas un apkures budžeta izdevumu aprēķinu un energopārvaldības ilgtspējīgas efektivitātes finanšu instrumenta finansējuma aprēķinu” (pielikums Nr.1)
* Āra gaisa temperatūras monitoringu, saņemot informāciju no VSIA "Latvijas Vides, ģeoloģijas un meteoroloģijas centrs";
* Iespēju uzdot un mainīt enerģijas patēriņa prognozi katrā ēkā, katram enerģijas veidam;
* Siltumenerģijas patēriņa datu korekciju pret normatīvo gadu atbilstoši Ministru kabineta noteikumiem Nr.348 “Ēkas energoefektivitātes aprēķina metode”;
* Karstā ūdens sagatavošanai paredzētās siltumenerģijas patēriņa datu novērtēšanu katrā ēkā ar vai bez karstā ūdens siltumenerģijas skaitītājiem;
* Enerģiju patēriņa stabilitātes novērtēšanu, ņemot vērā mainīgo āra gaisa temperatūru;
* Ēku sagrupēšanu pa iestādēm rīka ērtākai lietošanai;
* Enerģijas patēriņu katrā ēkā uzskaiti pa mēnešiem un gadiem ar un bez patērētās siltumenerģijas korekcijas atbilstoši laika apstākļiem;
* Patēriņu grafiskos attēlojumus;
* Iespējamā ietaupījuma aprēķinu katram enerģijas veidam un kopējo;
* Enerģijas patēriņa ērti uztveramu vizuālo atspoguļojumu katram enerģijas veidam un kopējam patēriņam *online* režīmā, lai noteiktu sasniegtos rezultātus kopš gada sākuma pret uzdoto;
* Paziņojumu saņemšana definētajiem lietotājiem (katras ēkas uzraugiem atsevišķi) par enerģiju pārtēriņu *online* režīmā (e-pasts, sms vai citi veidi- pēc izvēles);
* Lietotāja instrukciju ēku apsaimniekotājiem.

*Online web* rīkam jānodrošina atbilstība 2018.gada 20.decembra Liepājas pilsētas domes noteikumiem Nr.3 “Par pašvaldības iestāžu valdījumā esošo ēku elektroenerģijas un apkures budžeta izdevumu aprēķinu un energopārvaldības ilgtspējīgas efektivitātes finanšu instrumenta finansējuma aprēķinu” (pielikums Nr.3). Maksimālais viedo siltumenerģijas un elektroenerģijas skaitītāju skaits nepārsniedz 150 vienības. Pretendents, ar kuru tiks slēgts līgums par pakalpojumu, tiks pilnvarots saņemt datus pasūtītāja vārdā no SIA “Liepājas enerģija” siltumenerģijas skaitītājiem un A/S “Sadales tīkls” elektroenerģijas skaitītājiem. Pasūtītājam ir tiesības mainīt skaitītāju skaitu atbilstoši pašvaldības funkciju nodrošināšanai ēkās, bet nepārsniedzot maksimālo skaitu. Pretendentam jānodrošina neierobežots sistēmas lietotāju skaits ar autorizētu piekļuvi un piekļuvi ar administratora lietotāja tiesībām energopārvaldības sistēmas vadītājam.

Paredzamais līguma darbības periods- 1-3 gadi, atkarībā no piedāvātās cenas par viena skaitītāja datu apstrādi gadā.

Ja esam jūs ieinteresējuši iesniegt piedāvājumu, gaidīsim to līdz 2019.gada 10.maijam, plkst 14:00, informāciju nosūtot uz martins.tidens@liepaja.lv.

Pretendentiem jāiesniedz:

* Saite uz piekļuvi un autorizāciju (ja nepieciešams) *online web* rīkam demo versijā;
* Detalizēts *Online* *web* rīka darbības apraksts, ietverot augstāk definētās prasības;
* Cenas piedāvājumu viena skaitītāja datu apstrādei (EUR mēnesī);
* Informācija par online web monitoringa rīka pieredzi iepriekšējo 3 gadu laikā uzņēmumos vai iestādēs (vismaz 50 skaitītāju datu apstrāde vienā uzņēmumā vai iestādē):

|  |  |  |
| --- | --- | --- |
| Pasūtītājs un tā kontaktinformācija atsauksmju gūšanai | Laika periods, kad sniegts pakalpojums | Informācija par apkalpotajiem objektiem |
| 1. |  |  |
| 2. |  |  |
| … |  |  |

Pielikumā līguma projekts.

Neskaidrību vai jautājumu gadījumā informāciju var saņemt, rakstot e-pastu uz martins.tidens@liepaja.lv vai zvanot pa tālruni- 63404784, Mārtiņš Tīdens, Liepājas pilsētas pašvaldības izpilddirektora vietnieks īpašumu jautājumos līdz noteiktā iesniegšanas termiņa beigām.

Uzaicinājumam tiek pievienota **piedāvājuma forma**, ko lūdzam aizpildīt un nosūtīt uz e-pasta adresi martins.tidens@liepaja.lv **līdz 2019.gada 10. maijam** plkst.14:00. Pēc noteiktā termiņa beigām saņemtie piedāvājumi netiks izskatīti.

Informējam, ka attiecībā uz Pretendentu/Pretendentiem, kuram/kuriem būtu piešķiramas līguma slēgšanas tiesības, tiks pārbaudīta nodokļu parādu neesamība Valsts ieņēmumu dienesta Nodokļu parādnieku publiskajā datubāzē <https://www6.vid.gov.lv/NPAR> un līgums netiks slēgts ar izpildītāju, kuram Latvijā ir aktuāli nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

 Pielikums Nr.2

**PIEDĀVĀJUMA FORMA**

|  |  |
| --- | --- |
|  |  |
| *Sabiedrības nosaukums* | *reģistrācijas numurs* |

|  |  |  |
| --- | --- | --- |
| kuras vārdā saskaņā ar |  | rīkojas |
|  | *pārstāvības pamats*  | *Amats,* *vārds un uzvārds* |

Ar šo piesakās piedalīties cenu aptaujā ***Par*** ***Online web enerģijas patēriņa monitoringa rīka pakalpojuma iegādi****.*

Informācija par online web monitoringa rīka pieredzi iepriekšējo 3 gadu laikā uzņēmumos vai iestādēs (vismaz 50 skaitītāju datu apstrāde vienā uzņēmumā vai iestādē):

|  |  |  |
| --- | --- | --- |
| Pasūtītājs un tā kontaktinformācija atsauksmju gūšanai | Laika periods, kad sniegts pakalpojums | Informācija par pakalpotajiem objektiem |
| 1. |  |  |
| 2. |  |  |
| … |  |  |

Saite uz piekļuvi un autorizāciju (ja nepieciešams) *online web* rīkam demo versijā:

|  |
| --- |
|  |

Detalizēts *Online* *web* rīka darbības apraksts, ietverot augstāk definētās prasības.

|  |
| --- |
|  |

Cenas piedāvājums viena skaitītāja datu apstrādei (EUR mēnesī).

|  |
| --- |
|  |

|  |  |
| --- | --- |
| Amatpersona vai pilnvarotā persona (vārds, uzvārds un amats): |  |
| Juridiskā adrese: |  |
| Kontaktpersona: |  |
| Tālruņa numurs: |  |
| E-pasta adrese: |  |
| Datums |  |